
Dundagas novada 
SPORTA DIENAS 

''SPORTO DUNDAGĀ 2016''
NOLIKUMS
Vieta un laiks
2016. gada 13. augusts, pulksten 10.00
Dundaga, Mazās skolas stadions
Mērķis
1. Veicināt veselīgu dzīvesveidu un nodarbošanos ar sportiskām aktivitātēm Dundagas novadā, popularizējot aktīvo atpūtu, kā veselību stiprinošu, relaksējošu nodarbi visām vecuma grupām.

2. Noskaidrot sportiskāko komandu Dundagas novadā.
Sacensību vadība
Sacensības organizē Dundagas novada pašvaldība un Sporta konsultatīvā padome.
Sacensību galvenais tiesnesis: Aiga Ūdre
Sacensību sekretārs: Arvis Heniņš
Sacensību dalībnieki:
· Dundagas novada uzņēmumos strādājošie un viņu ģimenes locekļi (bērni, dzīvesbiedri utt.);
· Dundagas novada ciemu sastādītās komandas;

· Ģimeņu, domubiedru un citādi sastādītas komandas.
Dalībnieku skaits komandā ne mazāk kā 6 cilvēki, katrā komandā jābūt vismaz diviem senioriem (45+) un vienam junioram (līdz 10g.).
Sacensību vērtēšana
Katrā sporta veidā par I vietu iegūst 1 pt, II vietu – 2pt, III vietu – 3 pt, 4.vieta - 4pt, 5.vieta - 5pt, 6.vieta - 6pt utt.
Komandu ieskaitē tiek vērtēti  astoņi labākie  rezultāti.
Kopvērtējumā uzvar komanda ar mazāko punktu summu. 
Ja kopvērtējumā vairākām komandām vienāds punktu skaits, tad augstāku vietu iegūst komanda, kura ieguvusi vairāk I, II, III vietas.

Komandas, kurām nav pilns ieskaišu skaits, tiek vērtētas aiz pilnā ieskaišu skaita komandām.
Pieteikumi
Līdz 12.08 par piedalīšanos paziņot Aigai Ūdrei, tel.nr. 26164679
Vārdiskie pieteikumi – sacensību dienā līdz 9.45; makšķerēšanā – līdz sacensību sākumam.
Apbalvošana
1.- 3. vietu ieguvēju komandas katrā sporta veidā tiek apbalvoti diplomiem un balvām.
      1. - 3. vietu ieguvēju komandas, kuras ieguvušas labākos rezultātus kopvērtējumā, tiek apbalvotas ar diplomiem un kausiem.
Par savu veselības stāvokli katrs dalībnieks atbild pats un apliecina ar savu parakstu!!!!! Komandām jābūt nodrošinātām ar medicīniskām aptieciņām!!!!!

Programma
1. Makšķerēšana
Komandā 2 dalībnieki – neatkarīgi no dzimuma. Sacensības notiek Dundagas dīķī uz saliņas. Sākums 5.30, lomu svēršana 9.00. Dalībnieki makšķerēs izlozētajos sektoros no krasta. Atļauts makšķerēt ar vienu pludiņmakšķeri, kas aprīkota ar 1 āķi. Aizliegts makšķerēt, ēsmā izmantojot dzīvas vai beigtas zivtiņas. Lomā ieskaita visas zivis, kuras atbilst makšķerēšanas noteikumiem. Komandu vērtējumā ieskaita abu dalībnieku  zivju kopsvaru, kuras atbilst makšķerēšanas noteikumiem. 
2. MIX Volejbols 
Komandā 4 vīrieši un 2 sievietes + 1 rezervists, 1 rezerviste, apbalvo 8 dalībniekus. Izspēles kārtību nosaka tiesnesis sacensību dienā. 
Spēlē pēc volejbola noteikumiem ar speciālu bumbu un aizklātu tīklu. 
3. Trīskāju futbols
Komandā 3 vīrieši un 3 sievietes, 1 rezervists, 1 rezerviste, apbalvos 8 dalībniekus. Izspēles kārtību nosaka tiesnesis sacensību dienā.

Spēlē trīs pāri, vienā pārī spēlē vīrietis un sieviete, bez vārtsarga. Laukuma izmēri 10X20m. Spēlē 2X5 minūtes. Neizšķirta rezultāta gadījumā izpilda soda sitienus no laukuma vidus vārtos. 
4. Ūdens liešana
Piedalās 6 dalībnieki, kuru uzdevums ir pārliet ūdeni no viena trauka otrā. Apraksts sacensību dienā, vērtēs labāko laiku. 
5. Veiklie pirkstiņi
Piedalās 2 dalībnieki. Apraksts sacensību dienā. Vērtēs labāko laiku. 
6. Tāllēkšanas stafete
Piedalās 4 vīrieši un 2 sievietes. Dalībnieki secīgi veic lēcienus tālumā no iepriekšējā dalībnieka piezemēšanās vietas atmuguriski. Vērtē tālāko rezultātu. 
7. Basketbola metieni
Komandā 4 dalībnieki - 2 seniori, 1 sieviete un 1 vīrietis. dalībnieki secībā 3 min laikā veic 10 metienus grozā no norādītās vietas. Augstāku vietu iegūst komanda, kurai vairāk trāpītu metienu grozā norādītajā laikā. Vienāda rezultāta gadījumā augstāku vietu iegūst komanda kurai ātrākais laiks.
8. Siena talka
Piedalās 3 dalībnieki: 2 vīrieši un 1 sieviete. Apraksts sacensību dienā. 
9. Nūju vilkšana
Piedalās 6 dalībnieki. Apraksts sacensību dienā. Vērtē lielāko pārvilkto nūju skaitu noteiktajā laikā.
10. Veiklības stafete
Komandā  6 cilvēki - 1 seniors, 1 juniors, 2 vīrieši un 2 sievietes. Stafetes apraksts  sacensību dienā. 
11. Spēka pārbaude
Piedalās  2 dalībnieki. Uzvar komanda, kurai ir ilgākais laiks summā. 
12. Bosu cīņas
Spēlē piedalās viens dalībnieks. Tiks vērtēts ātrums un atmiņa. 
Sacensību organizatori patur tiesības precizēt nolikumu pa sacensību veidiem līdz sacensību beigām.
Sporta organizatore: __________________ Aiga Ūdre
APSTIPRINU





Dundagas novada domes priekšsēdētāja


____________________


Gunārs Laicāns


2016. gada 11. jūlijs








